సోహైబ్ మక్సూద్

సోహైబ్ మక్సూద్ (జననం 1987, ఏప్రిల్ 15) పాకిస్తానీ క్రికెట్ ఆటగాడు.

దేశీయ క్రికెట్ 
హెయిర్ టీ20 కప్‌లో దేశీయ జట్టు ముల్తాన్ టైగర్స్, క్వాయిడ్-ఐ-అజం ట్రోఫీలో యునైటెడ్ బ్యాంక్ ఆఫ్ పాకిస్తాన్ తరపున ఆడాడు. అతను యుఏఈతో జరిగిన 5 అనధికారిక వన్డే ఇంటర్నేషనల్స్‌లో పాకిస్తాన్ ఎ జట్టుకు నాయకత్వం వహించాడు.

2018 ఏప్రిల్ లో, 2018 పాకిస్తాన్ కప్ కోసం ఫెడరల్ ఏరియాస్ జట్టుకు వైస్-కెప్టెన్‌గా ఎంపికయ్యాడు. 2018-19 నేషనల్ టీ20 కప్‌లో ముల్తాన్ తరపున ఏడు మ్యాచ్‌లలో 207 పరుగులతో అత్యధిక పరుగుల స్కోరర్‌గా నిలిచాడు. 2019 మార్చిలో, 2019 పాకిస్తాన్ కప్ కోసం ఫెడరల్ ఏరియాస్ జట్టులో ఎంపికయ్యాడు.

2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్‌కు దక్షిణ పంజాబ్ జట్టులో ఎంపికయ్యాడు. టీ20 ఇంటర్నేషనల్స్‌లో అతని సగటు 14 గా ఉంది.

అంతర్జాతీయ క్రికెట్ 
2013 నవంబరు 8న దక్షిణాఫ్రికాపై పాకిస్తాన్ తరపున వన్డే అరంగేట్రం చేసాడు, 54 బంతుల్లో 56 పరుగులు చేశాడు. 1992 క్రికెట్ ప్రపంచ కప్‌లో గెలిచిన పాకిస్తాన్ జట్టుకు తన వ్యక్తిగత నివాళిగా సంఖ్య 92ను ఎంచుకున్నాడు.

2021 సెప్టెంబరులో, 2021 ఐసీసీ పురుషుల టీ20 ప్రపంచ కప్ కోసం పాకిస్తాన్ జట్టులో ఎంపికయ్యాడు. 2021 నవంబరులో, 2021 లంక ప్రీమియర్ లీగ్ కోసం ఆటగాళ్ళ డ్రాఫ్ట్‌ను అనుసరించి దంబుల్లా జెయింట్స్‌కు ఆడటానికి ఎంపికయ్యాడు.

మూలాలు

బాహ్య లింకులు 
 

జీవిస్తున్న ప్రజలు
1987 జననాలు
పాకిస్తాన్ క్రికెట్ క్రీడాకారులు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు